
Mes, laisvojo pasaulio lietuviai: 


Dėkojame Dievui už garbingą lietuvių tautos praeitį, 

už jos ištikimybę Dievui ir Katalikų Bažnyčiai. 

Dėkojame švenčiausiai Marijai už jos atsilankyma 
Šiluvoje, 

už mūsų tautos ir tėvų šalies globą. 

Dėkojame protėviams už mums įdiegtą ištikimybę Dievui 
ir tévynei 

ir už visą dvasinį paveldėjimą. 

Pasizadame saugoti ir plėsti pasaulyje Apreiškimo šviesą, 

Švenčiausios Marijos garbę ir garsinti švento 

Kazimiero, kaip pasauliečio kataliko, pavyzdi. 

Žadame biti ištikimi mus priglaudusiam kraštui, lietuvių 
tautai 

ir Lietuvai. 

Žadame darbuotis Dievo taikai ir Kristaus viešpatavimui 
pasaulyje, 

ypač mūsų aukos laukiančioje Lietuvoje. 


SILUVOS 

SVENCIAUSIOS MARIJOS 
LIETUVIU KOPLYCIA 
WASHINGTON, D.C., 
DEDIKUOJANT 


Šiandien mūsų širdys yra pilnos džiaugsmo ir dékin- 
gumo. Visi džiaugiamės, nes baigėme ir pašventiname mū- 
sų tikėjimo, sutarimo ir šventų jausmų — meilės Dievui, 
Švenčiausiai Marijai, savo tautai ir Lietuvai paminklą. 

Dėkojame Švenčiausiai Marijai, kad ji priėmė mūsų 
dovaną. Tuo ji suteikė mums neįkainuojamą malonę. Sven- 
čiausia Marija tokia šventa, tokia didi, o mūsų dovana jos 
garbei tokia menka ir ta pati tarnaus ne vien Švenčiausios 
Marijos garbei, o ir mums. šioje koplyčioje Marija liudys 
visam pasauliui mūsų vardą, mūsų tikėjimą, mūsų jausmus. 
Švenčiausia Marija sutiko būti tarsi Ponia tos mūsų šei- 
mos, kuri užjaučia šiandien pavergtą Lietuvą, ten perse- 
kiojamus Dievo ir jos garbintojus, ir juos paveda jos globai. 
Marija tarsi prižada, kad pasaulyje nebus užmirštas jos 
apsireiškimas šiluvoje, jos vardas ir garbė Lietuvoje. 

Koplyčios ruošimo Komitetas dėkoja visiems lietu- 
viams kunigams, Seselių vienuolijoms, visiems aukotojams 
— užaugusiems ir mokyklų jaunimui Amerikoje ir Kana- 
doje, mūsų prieteliams iš nelietuvių tarpo, Tėvų Marijonų 
ir visai spaudai už pritarimą ir bendradarbiavimą. Dėkoja- 
me mūsų istorikams ir menininkams už mintis ir jų išraišką, 
projektuojant ir ruošiant koplyčios turinį. Tuo visi susijun- 
gėme į vieną šeimą Švenčiausios Marijos globoje. Visų ben- 
dromis jėgomis sukurtas šis paminklas liudys, kad mes 
mokame būti vieningi, mokame kartu melstis ir dirbti. Jis 
primins ateities kartoms jų kilmę, ragins mylėti Dievą, 
Švenčiausią Mariją, savo kilmės tautą ir Lietuvą, kaip my- 
lėjo tie, kurie šį paminklą kūrė. 

Čia sienose nelieka surašytų mūsų vardų, tačiau lieka- 
me čia visi, susijungę su Dievu ir švenčiausia Marija. Ir 
ateityje ši vienybė tepasilieka. Visų kartu atliktas darbas 
tepadrąsina mus į naujus gražius užmojus. Dievas ir Sven- 
čiausia Marija yra su mumis. 

Meldžiame Svenciausia Mariją, kad ji iš čia globotų 
ir gintų savo garbintojus Lietuvoje, kuriems Dievo ir jos 
nekenčiąs pavergėjas neleidžia laisvai ją garbinti apsireiš- 
kimo vietoje — Šiluvoje. 


Koplyčios Komitetas 








SILUVOS KOPLYCIOS 
KILME WASHINGTONE 


šILUVOS MARIJOS 

Amerikos lietuviai pradėjo galvoti įruošti savo pa- 
minklą Amerikos sostinėje Washingtone, kai tik buvo pra- 
dėta statyti Nekaltai Pradėtosios Tautinė šventovė Wash- 
ingtone, Katalikų Universiteto kaimynystėje. Tada buvo 
aiškų, kad šventovė nebus greitai baigta. Vos tik pasta- 
čius kriptą, daug kas tuoj stengėsi ten gauti sau vietą. 
Užtat kriptoje matome paminklines koplyčias, altorius di- 
delių tautų: prancūzų, ispanų, argentiniečių ir kitų. Pra- 
sidėjus Europoje Antrajam pasauliniam karui ir mirus 
šventovės iniciatoriui, darbai sustojo. Tačiau karo metais 
ir tuoj po karo Amerikos Lietuvių Kunigų Vienybės pir- 
mininkas kun. Juozapas Karalius, lietuvių parapijos kle- 
bonas Shenandoah, Pa., kalbino lietuvius kunigus ir visuo- 
menę įruošti lietuvių koplyčią ar nors altorių kriptoje. Po 
karo, pradėjus statyti šventovės viršutinę bažnyčią, Kuni- 
gu Vienybės pirmininkas kun. Juozapas Čepukaitis, šv. 
Andriejaus lietuvių parapijos klebonas Philadelphijoje, Pa., 
vėl kreipėsi į lietuvius kunigus, ragindamas įrengti švento- 
vėje lietuvių koplyčią ar nors altorių. Beveik visi pritarė, 





bet nesitikėjo surinkti lėšų. Pastačius viršutinę bažnyčią, 
ji buvo pašventinta 1961 metų rudenį. Sventovés dedi- 
kacijos iškilmėse dalyvavo ir keli lietuviai: vyskupas 
V. Brizgys, P. J. Kajeckas — Lietuvos Charge d'affaires 
Washingtone, prelatas L. Mendelis, kan. monsg. J. Končius. 
Ta proga taip pat buvo pasikalbėta apie reikalą lietuviams 
turėti paminklą toje šventovėje. Netrukus po to P. J. Ka- 
jeckas, prel. L. Mendelis, kun. J. Karalius, kun. J. Čepukai- 
tis kiekvienas atskirai parašė laiškus vysk. V. Brizgiui, 
ragindami jį imtis iniciatyvos. Vysk. V. Brizgys tačiau 
nuolat kur nors išvykdavo, reikėjo laiko patirti žmonių 
nuomonę. Tik po kelių mėnesių — 1962 m. vysk. V. Brizgys 
pakvietė Kunigų Vienybės pirmininką prel. P. Jurą, vice- 
pirmininką prel. J. Balkūną, prel. L. Mendelį, kun. J. Ka- 
ralių ir kun. J. Čepukaitį atvykti kovo 12 d. į Washingtoną 
ištirti galimybes šventovėje ir pasitarti, ar aplamai galima 
ir ką galima ten įrengti lietuvių vardu. Atvyko prelatai P. 
Juras ir J. Balkūnas, o kiti atsakė pritarsią, ką vyskupas 
nuspręs. 

To atsilankymo pasekmėje paaiškėjo, kad šventovėje 
jau nedaug kas likę, ko būtų kiti prieš mus dar nepaėmę. 
Buvo dar galima parinkti vieną iš dviejų koplyčių kriptoje: 
mažą ir jau įrengtą šv. Pijaus X koplyčią, sumokant už ją 
$50,000, arba įsirengti dar nejrengta didesnę koplyčią už 
$123,000. Viršutinėje bažnyčioje buvo viena abejotina dide- 
lė koplyčia, kaip kitoje pusėje lenkų. Teisingiau pasakius, 
jos dar nebuvo — ji turėjo būti pristatyta, išgriovus dabar 
pagrindinę šoninę sieną. Už tokią pat koplyčią lenkai pa- 
žadėjo sumokėti $325,000. Antrąją už tokią pat kainą buvo 
paėmę ukrainiečiai. 

Po šio atsilankymo Washingtone buvo išsiuntinėtas 
dar kovo mėnesį laiškas visiems Amerikos lietuvių parapi- 
jų klebonams, eilei kitų kunigų, lietuvių vienuolynams ir 
lietuvių katalikų organizacijoms, atsiklausiant, ar lietuviai 
pritartų turėti savo paminklą šventovėje ir jeigu taip, tai 
kokį: mažą ar didesnę koplyčią kriptoje, ar didesnę koply- 
čią viršutinėje bažnyčioje, ir kiek iš kur galima tikėtis lė- 
šų. Atsakymai grįžo greitai ir gausiai. Iš apie 70 atsakymų 
du nepritarė, vienas pritarė, bet netikėjo, kad lietuviai tai 
padarytų, 12 pasisakė už mažą koplyčią kriptoje, 2 už di- 
desnę koplyčią kriptoje, visi kiti pasisakė už didelę koply- 
čią viršutinėje bažnyčioje. Iš jų keli įsakmiai pabrėžė ne- 
prisidėsią koplyčios įrengimui kriptoje, o du prelatai prieš 
koplyčią kriptoje pavartojo net protesto žodį, sakydami, 
kad ten, kas nori, gali ką nors daryti savo, bet ne visų lie- 
tuvių vardu. Keli atsakymai grįžo su piniginiu priedu ini- 
ciatyvos ir darbų pradžiai. Atsakymuose pažadėta apie 
$64,000, jeigu koplyčia bus gauta. 

Vysk. V. Brizgys pranešė šventovės administracijai, 
kad lietuviai sutinka imti koplyčią tik viršutinėje bažny- 
čioje. Nelaukdamas atsakymo į šį pranešimą, jis laišku 
1962 m. balandžio 12 d. pakvietė Vykdomąjį ir Garbės Ko- 
mitetus rinkti koplyčiai lėšas ir ruošti projektą. Kiek vė- 
liau šventovės administracijai buvo pareikšta, kad lietu- 
viai nori gauti atsakymą ne vėliau rugsėjo mėnesio pra- 

džios, prieš išvykstant vysk. V. Brizgiui į Vatikano II Vi- 
suotino Susirinkimo pirmą sesiją. I tai buvo atsakyta, kad 
1962 m. birželio 21 d. pakviestas į Washingtoną Philadel- 
phijos ukrainiečių vyskupas išsiaiškinti, ar jie tęsės pasi- 
rašytą sutartį. 

Vyskupų konferencija įvyko Romoje spalio 25 d. 
Dar tą pačią dieną vyskupui V. Brizgiui buvo privačiai pa- 
sakyta, o spalio 29 dienos laišku vyskupas O'Boyle oficia- 
liai pranešė, kad ukrainiečių koplyčia perleidziama lietu- 
viams. Sutartį su šventovės administracija pasirašė vysk. 
V. Brizgys 1963 m. vasario 12 d., pagal kurią lietuviai per 
trejus metus, trimis dalimis įmokės $325,000. šion sumon 
įskaitoma koplyčios statyba, visos jos įrengimo išlaidos, 
įskaitant ir menininkams priklausantį honorarą. 

Pasirašęs sutartį, vysk. V. Brizgys susitiko beveik su 
visais Amerikos kunigais jų susirinkimuose Chicagoje, Det- 
roite, Clevelande, Schenectady, Scrantone, Pittsburgh'e, 
Shenandoah'e, Philadelphijoje, Newarke, New Yorke, Wa- 
terbury ir Bostone. Eilę kunigų, negalėjusių atvykti į susi- 
rinkimus, vyskupas atlankė jų namuose. Kiek vėliau buvo 
atlankyti, susirinkę Hamiltone, Kanados lietuviai kunigai 
ir Rochestery, N.Y. lietuviai. Tomis progomis keliose vie- 
tose klebonai pakvietė pasitarti ir organizacijų atstovus 
bei kitus tuo besidominčius. Buvo tartasi ne tik lėšų, o ir 
koplyčios titulo bei turinio klausimais. Koplyčios turinio 
reikalu buvo parašyti laiškai Tėvui V. Gidžiūnui — pran- 
ciškonui, kun. S. Ylai, profesoriams S. Suziedéliui ir A. 
Kučui, prašant jų sugestijų koplyčios turiniui. Klaustieji 
visi atsiliepė su gausiais pasiūlymais. 

Visų pasitarimų išdava: buvo apspręsta koplyčią skir- 
ti Sv. Marijos apsireiškimui Šiluvoje paminėti. Sis nutari- 
mas buvo oficialiai ir vienbalsiai priimtas Komiteto posė- 
dyje 1963 m. balandžio 25 d. Iš surinktos medžiagos buvo 





KATALIKYBE 


LIETUVOJE 


paruoštas ir Komiteto priimtas ir koplyčios įruošimo bei 
dekoravimo aprašymas. Jo angliškas vertimas buvo įteik- 
tas šventovės administracijai. Jis buvo priimtas be prie- 
kaištų, be derybų. 

Iš žodinio aprašymo reikėjo paruošti skulptūros mo- 
deli, mozaikų spalvotus paveikslus. Mozaikoms projektus 
paruošė prof. V. K. Jonynas ir A. Elskus. Statulos skulp- 
tūrinį modelį paruošė V. Kašuba. 

Tuo pačiu metu buvo ruošiamos pirmos informacinės 
žinios visuomenei, Komiteto laiškų ir vokų projektai ir jų 
spausdinimas. Šiuos visus projektus veltui paruošė ir daug 
ką veltui išspausdino Chicagoje gyvenantis menininkas Jo- 
nas Pilipauskas. 

Pradžioje buvo tikėtasi koplyčią baigti 1965 m. Komi- 
teto pirmininko išvykimai į Romą ir kitur uždelsė ne tik 
lėšų telkimą, o ir projektų paruošimą. Vis dėlto įmokėjimai 
buvo ištesėti pagal sutartį: 1964 m. sausio pradžioje buvo 
įmokėta pirma dalis: $110,000, 1965 m. sausio pradžioje ki- 
ti $110,000 ir 1966 m. paskutiniai $105,000. 

Po Visuotino Susirinkimo paskutinės sesijos vysk. V. 
Brizgys, grįždamas iš Romos, vėl susitiko beveik su visais 
lietuviais kunigais jų susirinkimuose pasitarti koplyčios de- 
dikavimo reikalais. Atsižvelgiant į tai, kad 1966 birželio 
mėnesio paskutinėmis ir liepos pirmomis dienomis Chica- 
goj turi įvykti Pasaulio Lietuvių Jaunimo Kongresas ir 
Amerikos bei Kanados lietuvių Trečioji Dainų šventė, nu- 
tarta koplyčią dedikuoti 1966 m. rugsėjo 4 dieną — sek- 
madienį. 


Nors Lietuvos kaimyninės šalys — Lenkija apsikrikš- 
tijo 966 m., o Rusija — 988 m., bet Lietuva krikščionybės 
tesulaukė tik XIII šimtmečio vidury. Tuo pasirūpino Lie- 
tuvos valstybės vienytojas Mindaugas. Jis su žmona, dviem 
sūnum ir daugybe lietuvių apsikrikštijo 1251 m. Romos 
Bažnyčios apeigomis. Pagal anų laikų pažiūrą Lietuva pa- 
sidarė katalikiškas kraštas, paskutinis Europoje atsižadė- 
jes pagonybės. Popiežius įkūrė atskirą Lietuvos vyskupiją, 
tiesiog jam priklausomą, o valdovą apdovanojo karaliaus 
vainiku. Beveik tuo pačiu metu pietinėje Lietuvoje įsikūrė 
lenkų domininkono Vito vyskupija. 

Tačiau su Mindaugo ir jo dviejų sūnų nužudymu bei 
žmonos mirtimi katalikybė Lietuvoje, netekusi valdovų 
paramos, ėmė blėsti, bet visai neišnyko: XIV a. pradžioje 
Vilniuje pranciškonai ir domininkonai turėjo po bažnyčią. 
Pranciškonai dar kitą bažnyčią turėjo Naugarduke. 

Po Mindaugo mirties kiti Lietuvos valdovai iki XIV 
šimtmečio pabaigos nesikrikštijo. Tam buvo įvairių prie- 
žasčių: teko sunkiai kovoti su kryžiuočių-teutonų ordinu, 
kuris, siūlydamas krikščionybę, norėjo nukariauti Lietuvą; 
dalis pagoniškos Lietuvos gyventojų buvo priešingi krikš- 
tui; taip pat Romos katalikybei buvo priešingi ir stačia- 
tikiai, kurių rytinėje Lietuvos dalyje, prijungtose rusų že- 
mėse, buvo labai daug. Tik Jogailos ir Vytauto drąsiu ryž- 

tu Lietuva buvo pasukta vakarų katalikų šeimon ir katali- 
kybė padaryta valstybine religija. Tuo faktu Lietuva bu- 
vo išimta iš rytų įtakos ir surišta su vakarais. Tolimesnį 
Lietuvos katalikybės plėtimo darbą vykdė vienuolynai, ku- 
rių XV ir XVI šimtmetyje Vilniuje buvo keturi, o Žemaiti- 
joje pranciškonai ir jėzuitai teįsikūrė tik XVII šimtmetyje. 

XVI šimtmečio pradžioje reformacija, prasidėjusi ki- 
tuose kraštuose, pasiekė ir Lietuvą. Ja susidomėjo diduo- 
menė. Liaudžiai ji buvo prievarta užmesta, todėl reforma- 
cija klestėjo tik dvaruose ir tik porą dešimtmečių, kol tie 
patys didikai arba jų sūnūs nesugrįžo vėl į katalikybę. 
Mat, reformatai, suskilę į daugybę sektų, neteko įtakos, 
kovojo ne tik su katalikybe, bet ir tarp savęs. Viena iš re- 
formatų nepasisekimo priežasčių Lietuvoje buvo katalikų 
suorganizavimas aukštojo mokslo. Tačiau Lietuvos katali- 
kams teko su reformatais grumtis apie šimtą metų, ir ka- 
talikybės laimėjimas atėjo tik XVII šimtmečio pradžioje. 
Tam laimėjimui lemiamos reikšmės turėjo Kazimiero pa- 
skelbimas šventuoju ir Marijos apsireiškimas Šiluvoje. 

XVIII šimtmečio vidury (sunkių karų metu) apie de- 
šimtį metų Lietuvoje šeimininkavo Švedijos, Rusijos ir Sak- 
sonijos kariai, kurių daugumas buvo nekatalikai. Jie daug 
žalos padarė Lietuvos katalikams. 

XVIII šimtmečio pabaigoje Lietuva buvo prijungta 
prie Rusijos, kurios gyventojai buvo stačiatikiai. Rusijos 
valdžia dėjo labai didelių pastangų lietuvius surusinti, bet 
tikybų skirtumas buvo didžioji užtvara, skirianti abi tau- 
tas. Tad katalikybė išsaugojo lietuvių tautą nuo surusinimo 
ir supravoslavinimo. 

Po Pirmojo Pasaulinio karo, Lietuvai atgavus nepri- 
klausomybę, popiežius (1926 m.) įkūrė Lietuvos bažnytinę 


(Tęsinys po spalvotų iliustracijų) 


KOPLYCIOS SPALVOTU VAIZDU PAAIŠKINIMAI: 


1. Altorius — Švenčiausios Marijos statula, skulpto- 
riaus Vytauto Kašubos (New York) sukurta pagal seną 
tradiciją — vienplaukė, Lietuvos moters rūbuose — vaiz- 
duoja šv. Marijos apsireiškimą šiluvoje 1608 m. 

Viršuj altoriaus įrašas “Console the children of the 
land sprinkled with blood and tears” yra iš Sibiro lietuvai- 
čių maldaknygės: Marija gelbėk mus. 

Po altoriumi vaizduojamas Lietuvoje garsus votivinių 
Kryžių kalnas. 


2. Kairiosios sienos mozaika — prof. Vytauto Jonyno 
(New York) kūrinys. Vaizduoja lietuvių tautos kovą už 
tikėjimą ir kultūrą. 

Viduje Kristus Rūpintojėlis, kokį Lietuvos gyventojai 
statydavo prie savo namų, pakelėse, tuomi išreikšdami sa- 
vo pasitikėjimą Kristaus globa. 


3. Dešiniosios sienos mozaika — Lietuvos garbingosios 
praeities prisiminimas. Vaizduojamas šv. Kazimieras, Lie- 
tuvos kunigaikštis ir šventasis, Lietuvos bei lietuvių jau- 
nimo globėjas visame pasaulyje. 

Ši siena irgi yra prof. V. Jonyno sukurta. 


4. Lubos — stebuklingieji Marijos paveikslai iš ketu- 
rių Lietuvos žymiausių marijaninių šventovių: Trakai, pa- 
veikslas dovanotas Didžiajam Lietuvos kunigaikščiui Vy- 
tautui Didžiajam Bizantijos imperatoriaus Manuelio II Pa- 
leologo XIV šimtmečio pabaigoje; Aušros Vartai Vilniuje 
iš XVII šimtmečio; Pažaislis, popiežiaus Aleksandro VII 
dovana XVII šimtmetyje; Žemaičių Kalvarijos taip pat iš 
XVII šimtmečio. Sukūrė Albinas Elskus (New York). 


5. Detalė — (kairėje pusėje dešiniosios sienos) kara- 
liaus Mindaugo krikštas 1250 metais. 


6. Detalė — (apačioje dešiniosios sienos) Lietuviai 
tremtiniai Sibire, Vorkutos vergų stovykloje, giliai kasyk- 
lose laikomų šv. Mišių metu 1946-56 metais. Vaizdas su- 
kurtas pagal kalinio dr. J. Scholmer pasakojimą knygoje 
Vorkuta. 


7. Detalė — (viduryje kairiosios sienos) Verpėja. Taip 
skulptorius Petras Rimša pavaizdavo lietuviškos šeimos 
pastangas įkvėpti savo vaikams lietuviškumo ir religingu- 
mo dvasią spaudos draudimo ir persekiojimų metais. Pa- 
našius laikus pergyvena ir dabar lietuviai savo tėvynėje. 


8. Detalė — (aukštai ant dešiniosios sienos) šv. Kazi- 
mieras pasirodo mūšio metu tarpe lietuvių ir rusų prie 
Polocko 1518 metais. 

provincija, kurios Lietuva neturéjo nuo Mindaugo laiky. 
1940 m. Lietuva okupavo Sovietiné Rusija, sugriaudama vi- 
sa Lietuvos religinį gyvenimą. Lietuvos katalikams vėl atė- 
jo naujas ir labai sunkus bandymas. 


Lietuvių pamaldumas į šv. Mariją siekia jų kataliky- 
bės pradžios. 

Iki protestantizmo laikų apie trečdalis Lietuvos nau- 
jų bažnyčių buvo pavestos švenčiausios Marijos globai. 

Net reformacijos metu. įvairios sektos nedraudė pamal- 
dumo į Švenčiausią Mariją, bet buvo tik puolami atlaidai 
ir Marijos paveikslų vartojimas, 

Marija apsireiškė Siluvoje 1608 m., ir greitai po to Lie- 
tuva virto šventąja Lietuva, Marijos Žeme. 

XVII šimtmečio vidury baisios nelaimės buvo apsupu- 
sios Lietuvą: iš vienos pusės rusai, o iš kitos — švedai nu- 
siaubė Lietuvą. Tada gimė mintis paaukoti Lietuvos-Len- 
kijos valstybę Marijai. Karalius Jonas Kazimieras (1656 
m.) iškilmingai paaukojo savo valdomas žemes Marijai. 

Antrasis Lietuvos paaukojimas Marijai įvyko tokiu pat 
Lietuvai sunkių laiku, kada vėl rusai užplūdo Lietuvą, 
naikino ją, žudė gyventojus ir juos persekiojo. Lietuvos 
vyskupai tremtyje, susirinkę Romoje, 1951 m. gegužės mėn. 
13 d., šv. Kazimiero kolegijoje, minėdami 25 metų sukaktį 
nuo Lietuvos bažnytinės provincijos įsteigimo, iškilmingai 
pavedė ir paaukojo Lietuvą Nekalčiausios Marijos širdžiai. 

Vienuolijos ypatingai stengėsi skleisti didesnį pamal- 
dumą Marijai. Lietuvos jėzuitai platino pamaldumą į Ma- 
rijos Nekaltą Prasidėjimą per valandėles — “gadzinkas". 
Dominikonų vienuolija ypatingą dėmesį kreipė į rožinio 
kalbėjimą šeimos rateliuose ir brolijose. Aštuonioliktame 
šimtmetyje tėvai marijonai, kurie buvo pirmieji vienuoliai 
Europoje su Nekaltai Pradėtosios Marijos titulu, pradėjo 
savo veikimą Sūduvoje, Lietuvoje. 

Per visus tuos amžius prieš bolševikų atvykimą į Lie- 
tuvą, lietuviai miniomis lankė stebuklingas Marijos $ven- 
toves, nukaišė Lietuvos pakeles Skausmingosios Dievo Mo- 
tinos savo rankų darbo statulėlėmis, bažnyčiose ir namuo- 
se giedojo rožinį, vainikėlius, valandas, rengė puošnias ge- 
gužines pamaldas. Spalių mėnesio vakarais šeimose kalbė- 
jo rožinį. Advento metais vyko į rarotas. Lietuvių religi- 
niame gyvenime ir pamaldume Marija, po Dievo, užėmė 
pačią svarbiausią vietą. Jos gyvenimas ir užtarimas lie- 
tuviui buvo labai svarbūs. 

Lietuvoje daugelyje vietų yra ypatingu būdu garbina- 
ma Marija, bet žymiausia vieta — Šiluva. 

Šiluva yra mažas vidurio Lietuvos miestelis. Jo var- 
das, gal būt, yra kilęs iš to, jog čia žemė yra smėlėta ir 
apylinkėje auga pušaitės. Senais laikais galėjo būti jų daug, 
atseit, — šilas. Iš čia — Šiluva. Kiti šaltiniai mini, kad 
Lietuvos didikas Petras Gedgaudas turėjęs dabartinės Si- 
luvos vietoje savo dvarą vardu — Šilas. Tai galėjo jos var- 
das kilti ir iš čia. 

1457 m. tas pats Petras Gedgaudas pastatė čia medinę 
pirmąją bažnyčią ir apdovanojo ją žeme. ši bažnytėlė tar- 
navo šiluviškiams apie 50 metų. Jai sudegus ir padidėjus 
tikinčiųjų skaičiui 1500 m. buvo pastatyta nauja, bet jau 
didesnė bažnyčia. Si, kaip ir pirmoji, turėjo švč. Mergelės 
Marijos Gimimo titulą, Jos paveikslą didžiajame altoriuje, 
ir rugsėjo 8 d. didelius atlaidus, į kuriuos atvykdavo daug 
maldininkų net iš tolimesnių apylinkių. 


Dvidešimt metų vėliau Vokietijoje prasidėjo protestan- 
tizmas. Lietuva yra Vokietijos kaimynė ir protestantizmo 
banga greit į ją persimetė ir beveik ją visą užliejo. Lietu- 
vos didikai vienas po kito priėmė liuteranizmą, vėliau per- 
ėjo į kalvinizmą. O tais laikais, į kurią bažnyčią ėjo didi- 
kas, į ją turėjo eiti ir jo valdiniai. Didikų gi rankose buvo 
valdžia, žemė ir jų statytos bažnyčios, kurias jie dabar pra- 
dėjo pardavinėti protestantams. 

Taip įvyko ir Šiluvoje. Jonas Zaviša, Petro Gedgaudo 
giminaitis ir turto paveldėtojas, 1532 m. perėjo į liutera- 
nizmą, pasisavino Šiluvos bažnyčios žemes ir 1538 m. pa- 
statė pirmąją protestantų bažnyčią Šiluvoje. Vėliau, 1569 
m., uoli kalvinistė Sofija Vnučkienė, tapusi Šiluvos žemių 
savininke, įsakė tebeveikiančią katalikų bažnyčią uždaryti. 
Paskutinis Siluvos katalikų bažnyčios klebonas kun. Jonas 
Halubka, prieš apleisdamas bažnyčią, į ąžuolinę, geležimi 
apkaustytą skrynią sudėjęs švč. Mergelės Marijos paveiks- 
la, bažnyčios nuosavybės dokumentus bei kelis liturginius 
daiktus, ją užkasė į žemę prie didelio akmens. Tą tvirtina 
ir vysk. Motiejus Valančius savo knygoje “Žemaičių Vys- 
kupysté” (56 psl.): “Sofijai Vnučkienei užrakinus šiluvos 
katalikų bažnyčią, paskutinis klebonas katalikų kunigas 
Halubka sukrovęs bažnyčios daiktus į diktai apkaltą skry- 
nia, įkasė į žemę pas didelį akmenį netoli Siluvos.” 

Tai kas įvyko Šiluvoje, panašiai vyko ir daugelyje vie- 
tų Lietuvoje. Lietuvos katalikams atėjo sunkios ir liūdnos 
dienos. Lietuvos šviesuomenė pasimetė. Atsirado daug ir 
įvairių religinių sektų, kurių vien to meto Lietuvos kalvi- 
nizmo istorikai priskaito iki 57! Didikų šeimose buvo net 
keletos sektų atstovų ir jie visi tarp savęs kovojo. Bendrai 
gi visi sutarė viename punkte: versti kaimiečius mesti Kat. 
Bažnyčią ir pereiti į protestantizmą. Tai buvo 1550-1600 
metais! Atrodė, kad Katalikų Bažnyčia Lietuvoje neišsilai- 
kys ir Lietuva taps protestantiška. 

Bet tuo metu įsikišo dangaus švč. Mergelė Marija. 


Šiluvos bažnyčios istorijos knygose (1651) rašoma: 
“Piemenėliai, ganydami bandą bažnytinėse žemėse, pamatė 
ant vieno didelio akmens mergaitę, išskleistais plaukais, 
laikančią ant rankų vaikelį ir graudžiai verkiančią. Kai jie 
pamatė šį vaizdą, vienas iš jų nubėgo pas Siluvos kalvinų 
katechetą Mikalojų Fierą ir pranešė, ką matė. Katechetas, 
pasikvietęs bakalaurą Saliamoną Grocijų, prisiartino prie 
akmens ir taip pat pamatė verkiančią mergaitę, kaip buvo 

mate piemenėliai. Įsidrąsinęs, jis kreipėsi į ja: “Mergaite, 
ko verki?” “Verkiu dėl to, kad prieš tai šioj vietoj buvo gar- 
binamas mano sūnus, o dabar čia ariama ir séjama”. Tai 
tarusi, ji pranyko. Katechetas su bakalauru, kaip klaidati- 
kiai, paniekino tą regėjimą, palaikydami jį piktosios dva- 
sios padaru". 

Čia minimas bakalauras Saliamonas Grocijus tuo metu 
buvo Siluvos kalvinų seminarijos rektorius. 

Tai buvo 1608 metai. 

Po šio įvykio katechetas Mikalojus Fiera iš Šiluvos 
išvyko. Jo viršininkas jį vėl grąžino atgal, bet jis kiek pa- 
buvęs iš Šiluvos visiškai išvyko, nes atrodo, jam buvo ne- 
patogu čia būti. 

Žinia apie šį Marijos pasirodymą Šiluvoje pasiekė vie- 
tos ordinarą, Žemaičių vyskupijos vyskupą. Jis pasiuntė 
savo kūrijos oficiolą kan. Joną Kazakevičių, bažnyčios tei- 
sių daktarą, į Šiluvą dalyką ištirti. Kan. J. Kazakevičius 
atvykęs rūpestingai apklausinėjo visus tuos, kurie buvo 
pasirodymą matę. 

Ta pačia proga jis ėmėsi teirautis ir buv. kat. bažnyčios 
dokumentų. Jam buvo tada pranešta, kad čia šiluvoje, gy- 
venas vienas senelis, kuris po Švč. Mergelės pasirodymo 
pradėjo kalbėti savo kaimynams, jog jis prisimenąs čia — 
prieš 50 metų buvusią katalikų bažnyčią ir žinąs vietą, ku- 
rioje yra užkasti jos daiktai. Senelis dėl senatvės ar dėl ko 
kito buvo gerokai nustojęs regėjimo, beveik visiškai aklas. 
Kan. J. Kazakevičius jį prikalbino parodyti tą vietą su už- 
kastu bažnyčios turtu. Senelis parodė lauke vietą prie ak- 
mens ir staiga atgavo regėjimą. Čia buvo kasta ir atrasta 
ana skrynia, kurią prieš 50 metų kun. Jonas Halubka bu- 
vo užkasęs. Joje rasta: švč. Mergelės Marijos paveikslas, 
pergamentinis bažnyčios nuosavybės dokumentas ir bran- 
gus arnotas. 

Šis, anksčiau minėtas švč. Marijos apsireiškimas Silu- 
voje yra laikomas pirmuoju Marijos apsireiskimu Europoje. 


Pagal istorinius šaltinius čia norime paminėti svar- 
besnius įvykius šiluvoje po Marijos apsireiškimo. 

Kan. J. Kazakevičius, pasirėmęs skrynioje rastuoju Si- 
luvos bažnyčios nuosavybės dokumentu, 1612 m. teisme iš- 
kėlė bylą kalvinams ir po dešimties metų bylinėjimosi ka- 
talikų bažnyčios nuosavybė iš kalvinų buvo atgauta. 

Atgavus bažnyčios nuosavybę, vietos ordinaras, vysk. 
Stanislovas Kiška (1619-26), 1623 m. tą patį kan. J. Ka- 
zakevičių paskyrė Šiluvos katalikų parapijos klebonu. Jis 
1627 m. savo lėšomis pastatė nedidelę medinę bažnytėlę. 
Žmonės pradėjo greitu laiku ir dideliais skaičiais grįžti at- 
gal į Katalikų Bažnyčią, ir ši bažnytėlė pasidarė per maža. 
Katalikų skaičiaus greitą didėjimą liudija ir vysk. M. Va- 
lančius, savo jau minėtoje knygoje pažymėdamas, jog Silu- 
voje 1629 m. per Marijos Gimimo šventę buvo išdalinta — 
11,000 Komunijų, reikia manyti dėl to, jog buvo paskelbtas 
Švč. Marijos apsireiškimas ant akmens ir įstatytas į didįjį 
altorių Dievo Motinos stebuklingasis paveikslas. 

1641 m. buvo pastatyta didesnė bažnyčia, kuri tikintie- 
siems tarnavo beveik 140 metų. 

Kan. J. Kazakevičiui tapus vietos ordinaro vyskupu- 
pagalbininku, Siluvos parapijos klebonu buvo paskirtas kan. 
Mykolas Sveikauskis. Jam esant klebonu, Lietuvos didikas 
Kristupas Kocanas (alias Kochas), 1650.V1.15 užrašė Ši- 
luvos bažnyčiai 50,000 auksinių (guldenų), kad prie jos 
nuolat gyventų 4 kunigai ir kasdien bažnyčioje giedotų 
Švč. Marijos garbei “Mažąsias Valandas”, o sekmadieniais 
ir šventadieniais atnašautų votivines Marijos Mišias. 


Kada jau garsas apie Marijos pasirodymą ant akmens 
buvo plačiai po Lietuvą pasklidęs, vyskupas Aleksandras 
Sapiega 1663 m. prie to akmens pastatė gražią koplyčią. 

1774 m. spalių mėn. 31 d. vysk. Jonas Lopacinskis 
(1762-78) paprašė šv. Tėvą suteikti šiluvos šventovei privi- 
legijų — atlaidų ir Šiluvos klebonams “infulaty teisių”, pa- 
gal kurias klebonai galėtų vartoti vyskupiškas insignijas 
pamaldų metu. Popiežius Pijus VI, 1775.1X.15 bule prašo- 
mas privilegijas ir teises suteikė. Tais pačiais metais vys- 
kupas taip pat pastatė Marijos apsireiškimo statulą ant 
akmens, kuris dabar buvo už koplyčios altoriaus. 

Pagaliau koplyčiai, statytai 1663 m. pasenus, 1818 m. 
vyskupas Simonas Giedraitis pastatė naują ir didesnę kop- 
lyčią, kuri išsilaikė iki XX amžiaus pradžios. 

1886 m. rugsėjo 8 d. vyskupas M. Paliulionis iškilmin- 
gai vainikavo Marijos apreiškimo statulą “Ligonių Pagal- 
bos” titulu ir dviem vainikais, kurie buvo padaryti Vilniaus 
auksakalių. 

1912 m., švenčiant 300 metų Marijos apsireiškimo ju- 
biliejų, buvo pradėta statyti nauja, mūrinė, pagal arch, A. 
Vivulskio projektą, koplyčia. Jos kertinį akmenį pašventino 
didis Lietuvos poetas prel. Jonas Mačiulis-Maironis. Kop- 
lyčia, Pirmam Pasauliniam karui sutrukdžius, buvo baigta 

statyti tik 1924 m. ir tais pat metais rugsëjo 8 d. pašven- 
tinta. Naujoje koplyčioje altorius yra iškeltas ant to pa- 
ties akmens, ant kurio buvo apsireiškusi Marija. 

Anksčiau pažymėti keli istoriniai faktai rodo, kaip 
Bažnyčia, vyskupai ir tikintieji šią Marijos apsireiškimo 
šventovę gerbė, mylėjo ir rūpinosi ja. 


Kaip jau anksčiau minėjome, šiluvoje be Marijos ap- 
sireiškimo yra ir jos stebuklais garsus paveikslas, kuris 
buvo paslėptas su dokumentais žemėje ir po 50 metų vėl 
atrastas. Tą liudija ir vysk. M. Tiškevičius 1748 m. savo 


rašte Romai: “šis paveikslas kartu su dokumentais buvo 
paslėptas žemėje ir po daugelio metų buvo surastas". 

Paveikslą, atrodo, parvežė pirmasis Siluvos bažnyčios 
statytojas Lietuvos didikas P. Gedgaudas iš Romos, kur 
buvo nuvykęs valstybės reikalais. 

Paveikslo stebuklingumą vysk. J. Tiškevičius mini sa- 
vo rašte Romai 1646 m. Gi vysk. K. Pacas 1677 m. rašo, 
kad “Didžiajame altoriuje yra Švč. Mergelės Marijos pa- 
veikslas, nuo senų laikų garsus stebuklais ir ypatingomis 
malonémis.” 

1786 m. rugséjo mén. 8 d. ankstesniu vysk. J. Lopa- 
cinskio praSymu ir Romos leidimu, paveikslas buvo iškil- 
mingai apvainikuotas Karalienės vainiku. Prieš vainikavi- 
mą jau naujas Žemaičių vyskupijos vysk. Steponas Gied- 
raitis sudarė komisiją stebuklingiesiems įvykiams ištirti. 
Komisija šiluvoje apklausinėjo, reikalaudama žodžius pa- 
tvirtinti priesaika, visą eilę žmonių, patikrino eilę votų ir 
knygą, kurioje buvo užrašomi stebuklingi įvykiai. Po to 
vyskupas paskelbė: “Pagaliau įsitikinome, kad amžinai vi- 
sagalis Dievas nuo 1622 m. aiškiai teikiamomis malonėmis 
norėjo būti iš tikrųjų stebuklingas šiame šiluvos Mergelės 
Marijos paveiksle". 

Apsireiškimo koplyčia, statyta 1924 m., ir šiandien 
stovi, taip pat ir stebuklingasis paveikslas bažnyčioje, tūks- 
tančių maldininkų lankomi, net ir bolševikams draudžiant. 
Nors dabartinėje, bolševikų okupuotoje Lietuvoje procesi- 
jos ir viešas šiluvos lankymas yra uždraustas, bet komu- 
nistai vis dėlto nepajėgia visiškai sustabdyti maldininkų 
plaukimo į šiluvos šventovę. Iš okupuotos Lietuvos prane- 
šama, kad 1962 m. per Marijos Gimimo šventę ten buvo 
išdalinta 30 tūkstančių Komunijų. 

Po viso to, kas čia anksčiau pasakyta, gali kilti klau- 
simas: Kodėl iš tiek mažai Marijos apsireiškimų žemėje, 
šis Šiluvos apsireiškimas yra mažiausiai žinomas, nors jis 
ir įvyko pirmiau už Liurdo ar Fatimos apsireiškimus? 

Tam yra visa eilė priežasčių. 

Po apsireiškimo, tiesa, daug žmonių grįžo į Katalikų 
Bažnyčią, bet dalis turtingų didikų dar vis buvo kalvinis- 
tai. Jie savo rankose turėjo ne tik turtą, bet ir valdžią ir 
lengvai galėjo stabdyti Marijos garbinimą Šiluvoje. 

1654 m. kilo Lietuvos karas su Rusija. Lietuvos didi- 
kas Jonušas Radvila į kovą prieš rusus pasikvietė talkon 
švedus, kurie visi buvo protestantai ir Lietuvos katalikų 
atžvilgiu buvo priešiškai nusiteikę. 

O svarbiausia — 1772-95 m. Rusijai, Austrijai ir Vo- 
kietijai dalinantis Lietuvą ir Lenkiją, Lietuva pateko Ru- 
sijos vergijon, kuri truko — 120 metų! Lietuviai, nepakęs- 
dami vergijos, buvo sukilę prieš rusus 1831 ir 1863 m., bet 
sukilimai buvo žiauriai numalšinti. Tūkstančiai lietuvių bu- 
vo ištremti į Sibirą, kur ir mirė. Lietuva, kaip okupuotas 
kraštas, buvo izoliuotas nuo Vakarų, niekas negalėjo joje 
lankytis ir lietuviai negalėjo išvykti kitur. Pačioje Lietuvo- 
je lietuviams bet koks judėjimas buvo uždraustas ir be spe- 
cialaus leidimo negalima buvo nuvykti į kitą vietą. Buvo 
panaikinti vienuolynai, o kuriuos dar paliko, tiems buvo 
uždrausta priimti naujus narius. Buvo uždrausta lankyti 
šventoves. 1865 m. buvo lietuviams uždrausta spauda, kny- 
gos ir maldaknygės lietuvių kalba. Tokiose gyvenimo sąly- 
gose Lietuvos žmonės buvo iki 1918 m., kada Lietuva tapo 
nepriklausoma valstybė. Bet ir tose sunkiose vergijos są- 
lygose lietuviai šiluvos Marijos neužmiršo, kiek galėjo Ją 
lankė ir prie jos meldėsi. 

Lietuvai atgavus laisvę (1918 m.) — Siluva tapo Lie- 
tuvos religinio gyvenimo centru. Ją lankė šimtai tūkstan- 
čių maldininkų, ne tik iš Lietuvos, bet ir iš Lenkijos, Lat- 
vijos, Vokietijos.. 

Lietuvos laisvė buvo trumpa — 22 metai. 1940 m. 
Lietuvą vėl okupavo ta pati, tik šį kartą dar baisesnė ko- 
munistinė Rusija. 

Lietuviai katalikai žvelgia į Šiluvos Mariją kaip į sa- 
vo išgelbėtoją. Jie tiki, kad Marija išgelbėjo Lietuvą prieš 
300 metų nuo protestantizmo, Ji išgelbės ją ir dabar nuo 
ateistinio komunizmo.. 

ŠVČ. MARIJOS LIETUVIŲ 
KOPLYČIOS WASHINGTONE 
JRUOSIMO BENDRADARBIAI: 


DARBŲ VYKDYMO 
KOMITETAS: 


GARBĖS KOMITETAS: 


J.E. Vyskupas Vincentas Brizgys — pirmininkas 

Prelatas Jonas Balkūnas — vicepirmininkas 

Prelatas Pranciškus Juras, P.A. — vicepirmininkas 

Kunigas Antanas Zakarauskas — vicepirmininkas 

Inž. Antanas Rudis — vicepirmininkas 

Kunigas Jonas Malin — iždininkas 

Monsignoras Damazas Mozeris — iždo globėjas 

Leonardas šimutis — iždo globėjas 

Kunigas Petras Činikas, M.I.C. — informacijos vedėjas 

Jonas Pilipauskas — informacijos vedėjas 

Kanauninkas Povilas Juknevičius — informacijos talki- 
ninkas 

Kunigas Ignas Urbonas — informacijos talkininkas 

Prof. Vytautas K. Jonynas — meno srities vedėjas 


L. Katalikių Moterų Sąjungos Pirmininkė — ryšiams su 
organizacijomis 

Lietuvos Vyčių Sąjungos Pirmininkas — ryšiams sų orga- 
nizacijomis 


Ateitininkų Sąjungos C. Tarybos Pirmininkas — ryšiams 
su organizacijomis 


J.E. Vyskupas Charles A. Salatka — Grand Rapids vysku- 
pijos Augziliaras 

J.E. Juozapas Kajeckas — Lietuvos Charge d'affaires 
Washingtone 

Prelatas Ignas Albavičius 

Prelatas Jonas Ambotas (miręs) 

Prelatas Feliksas Bartkus 

Prelatas Jonas Boll 

Kunigas Juozapas Čepukaitis 

Prelatas Viktoras Černauskas 

Prelatas Antanas Deksnys 

Prelatas Juozas Karalius 

Prelatas Ignas Kelmelis 

Prelatas Mykolas Kemėžis 

Kanauninkas Juozapas Končius 

Prelatas Jonas Kučingis 

Prelatas Povilas Marcinkus 

Prelatas Antanas Martinkus 

Prelatas Vitas Martusevičius 

Prelatas Liudvikas Mendelis 

Prelatas Juozapas V. Miliauskas 

Prelatas Jurgis Paškus (| 1965.12.4.) 

Prelatas Charles Popell 

Kunigas Dominikas Pocius 

Kunigas Juozapas W. Stanevičius 

Prelatas Jokūbas Šlikas 

Monsignoras Juozapas Tadarauskas 

Prelatas Kazimieras Toliušis 


Prelatas Mykolas Urbonas 

Prelatas Ignas Valančiūnas 

Kunigas Pranciškus Valiukevičius 
Prelatas Konstantinas Vasys 

Prelatas Pranciškus Virmauskis 
Prelatas Juozapas Warnat 

Lietuvių parapijų klebonai 

Tėvų Pranciškonų provincijos vyresnysis 
Tėvų Jėzuitų provincijos vyresnysis 

Tėvų Marijonų provincijos vyresnysis 
Lietuviai Saleziečiai Don Bosco Amerikoje. 


KOPLYČIOS TURINIO 
PARUOŠIMO 


Tėvas Viktoras Gidžiūnas, O.F.M. 
Kunigas Stasys Yla 


Profesorius Simas Sužiedėlis 


BENDRADARBIAI: 


KOPLYČIOS 
MENININKAI: 


Profesorius Antanas Kučas 


Profesorius Vytautas K. Jonynas — visas planas ir sienų 
mozaikos 


Albinas Elskus — altoriaus fono, lubų ir užpakalinės sienos 
mozaikos 
Vytautas Kašuba — skulptūros 


INFORMACIJOS, 
PAŽYMĖJIMŲ IR KITŲ 
SPAUDINIŲ TALKININKAI: 


Kunigas Jonas Stankevičius 
Kunigas Antanas Zakarauskas 
Kunigas Petras Činikas, M.I.C. 


Jonas Pilipauskas 
Sv. Kazimiero Seselės švento Kryžiaus Ligoninėje ir 
Marijos Aukštesniojoje Mokykloje, Chicago, III. 


MUZIKOS VEDĖJAS: 


Kunigas Vladas Budreckas, M.M. 


(Pre AAA 


SILUVOS IŠKILMIŲ WASHINGTONE TALKOS KOMITETAS 


Pirmininkas — Antanas J. Vasaitis 

Vicepirmininkas — Kun. Kazimieras Pugevicius 

Vicepirmininkas — Dr. Domas Krivickas 

Sekretorius — Louise Y. Burkoos 

Nariai — Barbara Darlis, Broné Tautviliené, inz. 
Pranas Baltakis, Dr. Jonas Genys 


TALKOS KOMITETO KOMISIJOS: 


1. Tvarkos Palaikymo Bažnyčioje Komisija 
(Usheriai) — šv. Alfonso Lietuvių Parapi- 
jos Baltimorėje Sv. Vardo Draugija. Kun. 
Joseph C. Antoszewski 

2. Banketo Komisija — Pirmininkė — Izabelė 
Laučkienė. Nariai — Barbara Darlis, Regina 
Liogienė, Rūta Penkiūnienė, Regina Petru- 
tienė, Laima Platerienė, Bronė Tautvilienė, 
Joana Vaičiulaitienė, Vida Zubkienė 


3. 


4. 


Koncerto Komisija — Dr. Jonas Genys, Elvi- 
ra Vadopalienë, Genë Vasaitienë 

Rel. Kongr. Iškilmingojo Posëdzio Tvarkos Ko- 
misija — Inz. Steponas Kindurys 


. Informacijos Komisija — Kun. Kazimieras Pu- 


gevičius, Arch. Arvidas Barzdukas, Gražina 
Krivickienė, Aldona Kindurienė, Vida Zub- 
kienė 


. Registracijos Komisija — Dr. Romualdas Za- 


lubas, Helen Pavilon, Jonas Vaitkus, Regina 
Viliamienė 


„ Transporto Komisija — Inž. Pranas Baltakis, 


Leonas Kačinskas, Inž. Vitas L. Vasaitis 


„Pirmoji Pagalba — Stasys Ankudas, M.D., 


Louise Y. Burkoos, R.N. 











SVENTOVE, 


E: 


JIMO JUNGTINIU VALSTYBIU TAUTIN 


WASHINGTON. 


E 


MARIJOS NEKALTO PRASID 


svc. 


D.C. 


